Euphoria (televisiosarja)
Jaksot > Ensimmäinen tuotantokausi (2019)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 1 | ”Pilot” | Augustine Frizzell | Sam Levinson | 16. kesäkuuta 2019 |
Ruby "Rue" Bennet kamppaili lapsena mielenterveyshäiriöiden ja isänsä kuoleman kanssa, jotka johtivat huumeriippuvuuteen. Nyt 17-vuotias Rue palaa kotiin vieroitushoidosta, mutta päätyy heti ostamaan huumeita huumediileriystävältään Fezcolta. Jules Vaughn on vasta kaupunkiin muuttanut transsukupuolinen tyttö, joka tutustui Kat Hernandeziin kesäkoulussa. Nyt hän saa kutsun Katilta suositun yliopisto-opiskelijan ja amerikkalaisen jalkapallopelaajan Christopher McKayn isännöimiin juhliin. Jules päättää ennen juhlia tavata motellissa vanhemman miehen, jonka kanssa hän oli jutellut deittisovelluksessa. Hän valehtelee olevansa vanhempi ja he harrastavat seksiä. Juhlissa Kat menettää neitsyytensä, jota oli häpeillyt pitkään. McKaylla ja Cassie Howardilla on epämiellyttävä seksuaalinen kohtaaminen, mutta he sopivat asian. Maddy Perez, joka oli hiljattain eronnut jalkapallojoukkueen kapteenista Nate Jacobista, harrastaa julkista kostoseksiä Tyler-nimisen juhlijan kanssa uima-altaassa. Nate saa selville ja suutuspäissään ahdistelee juhliin juuri-saapunutta Julesia. Jules uhkaa Natea käteen osuneella keittiöveitsellä ennen kuin viiltää omaa käsivarttaan. Rue seuraa tapahtunutta vierestä ja juoksee juhlista poistuvan Julesin perään. Rue menee Julesin luokse ja ehdottaa huumeiden käyttöä. Nate palaa kotiin ja kohtaa isänsä Calin, joka on Julesin motellissa tapaama mies. 
| 2 | 2 | ”Stuntin’ Like My Daddy” | Sam Levinson | Sam Levinson | 23. kesäkuuta 2019 |
11-vuotias Nate löytää isänsä pornokokoelman, jonka videoissa tämä harrastaa seksiä nuorten miesten ja transnaisten kanssa. Nate kasvaa menestyväksi jalkapallopelaajaksi, joka kamppailee vihanhallintaongelmien ja seksuaalisen epävarmuuden kanssa. Nykyhetkessä Nate murtautuu Tylerin asuntoon ja pahoinpitelee tämän vakavasti syyttäen tätä Maddyn raiskauksesta, koska Maddy valehteli Natelle olleensa tajuton. Ensimmäisenä koulupäivänä Rue murtuu, kun häntä pyydetään kertomaan kesästään. Cassien sisko ja Ruen lapsuuden ystävä Lexi yrittää lohduttaa häntä, mutta Rue lyttää hänet täysin. Rue muistelee kokeilleensa oksikodonia ensimmäisen kerran 13-vuotiaana varastettuaan isältään yhden pillerin kyseistä reseptikipulääkkeistä. Kat saa selville, että netissä leviää video, jossa hän harrastaa seksiä McKayn juhlissa ja tajuaa voivansa tienata rahaa camgirlinä. Jules aloittaa viestittelemään Tyleriksi tekeytyneen Naten kanssa. Mouse, Fezcon huumeiden toimittaja pakottaa Ruen kokeilemaan fentanyyliä. 
| 3 | 3 | ”Made You Look” | Sam Levinson | Sam Levinson | 30. kesäkuuta 2019 |
Kat tulee poikaystävänsä jättäneeksi yläasteella hänen lihottuaan äkillisesti perheen lomamatkalla. Hänestä tulee suosittu nettifanifiktiokirjailija Tumblrissa. Nykyhetkessä Kat alkaa työskennellä camgirlinä, joka palvelee alistuvia miehiä, joilla on taloudellisia dominointifetissejä. Jules kertoo Ruelle lopettavansa heidän ystävyytensä, jos Rue jatkaa huumeiden käyttöä. Nimettömien Narkomaanien kokouksessa Rue valehtelee olleensa 60 päivää kuivilla. Kokouksen jälkeen toinen osallistuja, Ali, kertoo Ruelle tietävänsä, että tämä valehtelee. Jules alkaa sekstailemaan Tyleriksi tekeytyneen Naten kanssa ja Rue auttaa häntä ottamaan alastonkuvia. Lähtiessään Rue varastaa pillereitä Julesin keittiöstä. Maddy järkyttyy löytäessään useiden miesten dick picejä Naten puhelimesta. Rue ja Jules riitelevät Julesin kerrottua aikovansa tavata "Tylerin" yksin syrjäisellä seudulla yöllä. Pian tämän jälkeen Rue menee Julesin luokse pyytämään anteeksi ja päätyy suutelemaan häntä. Jules yllättyy ja Rue juoksee karkuun. Poissa tolaltaan oleva Rue käy pyytämässä Feziltä huumeita. Fez on huolissaan Ruen hyvinvoinnista ja ei suostu myymään tälle huumeita. Rue suutuspäissään haukkuu Fezin pystyyn ja syyttää tätä riippuvuudestaan. Rue pyytää apua Alilta. 
| 4 | 4 | ”Shook Ones Pt. II” | Sam Levinson | Sam Levinson | 7. heinäkuuta 2019 |
11-vuotias Jules joutuu psykiatriseen sairaalaan sukupuolidysforian ja itsetuhoisuuden vuoksi. Myöhemmin hän aloittaa siirtymävaiheen. Nykyhetkessä McKay suututtaa Cassien kieltäytymällä esittelemästä tämän tyttöystävänään, ja Maddy loukkaantuu Naten käskiessä häntä lisäämään vaatetustaan. Cassie ja Maddy ottavat MDMA:ta. Cassie flirttailee Katin yläasteaikaisen poikaystävän, Danielin, kanssa. Jules tunnistaa Calin olevan motellissa tapaamansa mies. Kat hengailee luokkatoverinsa, Ethanin, kanssa, mutta tulee mustasukkaiseksi olettaessaan virheellisesti, että Ethan flirttailee toisen tytön kanssa. Kat päätyy harrastamaan seksiä vanhemman pojan kanssa. Rue etsii siskoaan Giaa ja löytää hänet pilvessä. Cal kohtaa Julesin ja pyytää tätä olemaan paljastamatta heidän salaisuuttaan. Jules vakuuttaa, ettei kerro kenellekään. Karnevaalien jälkeen Jules tapaa "Tylerin" ja saa selville, että tämä on Nate. Nate uhkaa tehdä rikosilmoituksen Julesin lähettämistä alastonkuvista lapsipornona, jos Jules kertoo kenellekään harrastaneensa seksiä hänen isänsä kanssa. Jules menee Ruen luokse ja he suutelevat. 
| 5 | 5 | ”’03 Bonnie and Clyde” | Jennifer Morrison | Sam Levinson | 14. heinäkuuta 2019 |
Lapsena Maddy menetti kiinnostuksensa työntekoon, kun hänen äitinsä kielsi häntä osallistumasta kauneuskilpailuihin. Lopulta hän päätyi toksiseen suhteeseen Naten kanssa. Nykyhetkessä Rue kertoo äidilleen seurustelevansa Julesin kanssa. Maddy yrittää peittää kaulassaan olevat Nate kuristuksesta syntyneet vammat, mutta ne paljastuvat, kun hän pyörtyy koulussa. Poliisi tutkii asiaa ja Maddyn äiti päättää nostaa syytteen Natea vastaan. Ali ei usko, että Ruen ja Julesin suhde kestää lukion jälkeen, mikä pelottaa Rueta. Cassie tekee sovinnon McKayn kanssa, joka pyytää anteeksi käytöstään tivolissa. Kat käyttäytyy tylysti Ethania kohtaan, joka ei ymmärrä miksi. Kat harrastaa seksiä vaatekaupan myyjän kenestä hän oli aiemmin fantasioinut kanssa. Rue pyytää Lexiltä anteeksi, että on ollut huono ystävä ja kutsuu tämän rullaluistelemaan hänen ja Julesin kanssa. Cal pohtii kaksoiselämänsä vaikutuksia lapsiinsa. Maddy tapaa Naten salaa motellissa. Rullaluistelun jälkeen Jules ottaa Ruen mukaansa kotiin, mutta ei saa unta. 
| 6 | 6 | ”The Next Episode” | Pippa Bianco | Sam Levinson | 21. heinäkuuta 2019 |
Kasvaessaan McKayn isä valmentaa häntä menestyväksi jalkapalloilijaksi. Yliopistoon päästyään hän tajuaa, että hänellä on hyvin vähän mahdollisuuksia päästä pelaamaan ammattilaisjoukkueeseen. Nykyhetkessä Nate erotetaan koulusta. Nate murtautuu Tylerin asuntoon ja pakottaa hänet tunnustamaan Maddyn kuristamisen samalla pahoinpidellen häntä. Hän myös kiristää Julesia kertomaan poliisille, että tämä näki Tylerin hyökkäävän Maddyn kimppuun. Cassie osallistuu McKayn kanssa Halloween-juhliin, joissa veljeskunnan jäsenet hyökkäävät tämän kimppuun. Sen jälkeen hän harrastaa rajua seksiä Cassien kanssa, minkä jälkeen he itkevät. Seuraavana iltana Daniel järjestää juhlat. Rue on huolissaan Julesista, joka juo paljon ja ilmaisee epävarmuutensa suhteestaan. Rue pyytää anteeksi Feziltä. Kat harrastaa suuseksiä Ethanin kanssa, mutta lähtee äkillisesti, tämän ollessa vessassa. Daniel solvaa Cassieta, koska tämä ei suostu harrastamaan seksiä hänen kanssa. Kotona Cassie huomaa hänen kuukautisensa olevan myöhässä. Nate ja Maddy saapuvat Danielin juhliin aplodien saattelemina. 
| 7 | 7 | ”The Trials and Tribulations of Trying to Pee While Depressed” | Sam Levinson | Sam Levinson | 28. heinäkuuta 2019 |
Cassien vanhemmat eroavat hänen ollessaan teini-ikäinen. Auto-onnettomuuden jälkeen hänen isänsä ajautuu huumeriippuvuuteen ja köyhyyteen ja hylkää perheensä. Cassie solmii usein lyhytkestoisia suhteita ikätovereidensa kanssa, joilla oli taka-ajatuksia, kunnes tapaa McKayn. Nykyhetkessä Rue vaipuu masennukseen Julesin etäännyttyä, jolloin hänen virtsarakkonsa täyttyy. Rue ja Lexi saavat selville, mitä Nate teki Julesille ja Rue pyytää Feziä pelottelemaan häntä. Fez tekee niin, mutta Nate kostaa ilmoittamalla hänestä poliisille. Poliisi ratsaa heidän kotinsa, mikä pakottaa Fezin ja Ashtrayn hävittämään kaikki huumeensa. Kat lopettaa äkkisesti videokamerasession hyvin maksavan asiakkaan kanssa, tilanteen ajauduttua epämukavaksi. Cassie kertoo McKaylle olevansa raskaana. McKay on häkeltynyt ja ehdottaa Cassielle aborttia. Jules vierailee vanhalla kotipaikkakunnallaan ystävänsä,TC:n, luona ja tapaa TC:n kämppiksen Annan. Jules menee kavereineen yökerhoon, jossa he ottavat psykedeelejä. Jules ja Anna jakavat seksuaalisen kokemuksen, jonka aikana Jules hallusinoi Natesta ja Ruesta. Seuraavana aamuna Jules lähettää Ruelle tekstiviestin, jossa hän kertoo kaipaavansa tätä. 
| 8 | 8 | ”And Salt the Earth Behind You” | Sam Levinson | Sam Levinson | 4. elokuuta 2019 |
Rue ja Jules sopivat Ruen toipuessa sairaalassa munuaistulehduksesta. Nate ei kykene saamaan erektiota Maddyn kanssa. Maddy provosoi Natea, minkä jälkeen Nate hyökkää Maddyn kimppuun. Maddy varastaa Calin ja Julesin videon, ja katsoo sen myöhemmin järkyttyneenä. Nate voittaa viimeisen lukion jalkapallo-ottelunsa, mutta Cal arvostelee hänen suoritustaan. Nate raivostuu ja yrittää hyökätä Calin kimppuun. Cal saa Naten hallintaan, jolloin tämä alkaa lyödä itseään. Cassie keskeytää raskautensa. Fez murtautuu Mousen hankkijan taloon ja ryöstää hänet maksaakseen Mouselle. Koulun talvitanssiaisissa Kat etsii Ethanin ja pyytää anteeksi käytöstään. Rue kohtaa Naten ja uhkaa paljastaa Calin salaisuuden. Vietettyään iltansa yrittäen tehdä toisiaan mustasukkaisiksi Nate ja Maddy päättävät lopettaa suhteensa rauhanomaisesti. Jules kertoo Ruelle rakastavansa sekä häntä että Annaa. Rue ja Jules päättävät karata kaupungista yhdessä, mutta Rue perääntyy viime hetkellä ja Jules lähtee junalla yksin. Rue palaa kotiin, retkahtaa ja kokee elävän, musiikillisen hallusinaation.